การจัดการ

1. โครงสร้างการจัดการ

 บริษัท ฯ มีคณะกรรมการของบริษัท ฯ 2 ชุด คือ

1.  คณะกรรมการบริหาร

2.  คณะกรรมการตรวจสอบ

คณะกรรมการบริหาร

อำนาจหน้าที่ของคณะกรรมการบริษัท

-   กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติที่ประชุมผู้ถือหุ้น

-   คณะกรรมการอาจมอบหมายให้กรรมการคนหนึ่งหรือหลายคน
    หรือบุคคลอื่นใดปฏิบัติการอย่างใดอย่างหนึ่งแทนคณะกรรมการได้

-   คณะกรรมการของบริษัท ต้องประชุมกันอย่างน้อย 3 เดือนต่อครั้ง
    ณ.ท้องที่อันเป็นที่ตั้งสำนักงานใหญ่ หรือสาขาของบริษัท หรือจังหวัดใกล้เคียง

-   คณะกรรมการมีอำนาจแต่งตั้งกรรมการจำนวนหนึ่ง
    ให้เป็นกรรมการบริหารโดยให้มีอำนาจหน้าที่ตามที่คณะกรรมการมอบหมาย
    และให้แต่งตั้งกรรมการคนหนึ่งในคณะกรรมการบริหารเป็น

  ประธานคณะกรรมการบริหาร

-   คณะกรรมการต้องจัดให้มีการประชุมผู้ถือหุ้นเป็นการประชุมสามัญประจำปี ภายใน 4 เดือน
    นับแต่วันสิ้นสุดของรอบปีบัญชีของบริษัท และจะเรียกประชุมผู้ถือหุ้นเป็นการประชุมวิสามัญ
    เมื่อใดก็ได้สุดแต่จะเห็นสมควร ทั้งนี้ ในการเรียกประชุมผู้ถือหุ้น
    คณะกรรมการต้องจัดทำเป็นหนังสือนัดประชุม ระบุสถานที่ วัน เวลา ระเบียบวาระการประชุม
    และเรื่องที่จะเสนอต่อที่ประชุม พร้อมด้วยรายละเอียดตามสมควร
    โดยระบุให้ชัดเจนว่าเป็นเรื่องที่จะเสนอเพื่อทราบ เพื่ออนุมัติ หรือเพื่อพิจารณาแล้วแต่กรณี
    รวมทั้งความเห็นของคณะกรรมการในเรื่องดังกล่าว
    และจัดส่งให้ผู้ถือหุ้นและนายทะเบียนทราบไม่น้อยกว่า 7 วัน ก่อนวันประชุม
    ทั้งนี้ให้โฆษณาคำบอกกล่าวนัดประชุมในหนังสือพิมพ์ติดต่อกัน 3 วัน

-   ให้กรรมการคนใดคนหนึ่งที่คณะกรรมการมอบหมายลงลายมือชื่อ
    และประทับตราสำคัญของบริษัทเป็นผู้มีอำนาจลงนามผูกพันบริษัท

-   คณะกรรมการมีอำนาจพิจารณากำหนดและแก้ไขเปลี่ยนแปลงชื่อกรรมการผู้มีอำนาจลงนามผูกพันบริษัทได้

องค์ประกอบและการแต่งตั้งคณะกรรมการบริษัท

-   ตามข้อบังคับของบริษัท กำหนดให้มีคณะกรรมการของบริษัท ไม่น้อยกว่า 5 คน
    และคณะกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

-   ในการเลือกตั้งกรรมการ กำหนดให้ที่ประชุมผู้ถือหุ้นเป็นผู้เลือกตั้ง
    โดยใช้หลักเกณฑ์และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับ 1 หุ้น ต่อ 1 เสียง

(2) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

-   ในการประชุมสามัญประจำปีทุกครั้ง
    ให้กรรมการที่อยู่ในตำแหน่งนานที่สุดออกจากตำแหน่งเป็นจำนวน 1 ใน 3 อัตรา
    ถ้าจำนวนกรรมการที่แบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1
    ใน 3 และกรรมการที่ออกจากตำแหน่งแล้ว
    ที่ประชุมผู้ถือหุ้นอาจจะเลือกให้เป็นกรรมการอีกก็ได้

-   นอกจากการพ้นตำแหน่งตามวาระแล้ว กรรมการจะพ้นจากตำแหน่งเมื่อ

(1) ตาย

(2) ลาออก

  โดยให้กรรมการคนนั้นยื่นหนังสือลาออกต่อบริษัท
  และการลาออกให้มีผลทันทีนับแต่วันที่หนังสือลาออกไปถึงบริษัท

(3) ขาดคุณสมบัติหรือมีลักษณะต้องห้ามตามข้อบังคับบริษัท

  กล่าวคือ กรรมการต้องเป็นบุคคลธรรมดา และบรรลุนิติภาวะ ไม่เป็นบุคคลล้มละลาย
  คนไร้ความสามารถ คนเสมือนไร้ความสามารถ
  ไม่เคยรับโทษจำคุกโดยคำพิจารณาถึงที่สุดในความผิดเกี่ยวกับทรัพย์ที่ได้กระทำทุจริต
  และไม่เคยถูกลงโทษ ไล่ออกหรือปลดออกจากราชการหรือ องค์กรของรัฐ ฐานทุจริตต่อหน้าที่

(4) ที่ประชุมผู้ถือหุ้นมีมติให้ออกตามข้อบังคับนั่นคือ ที่ประชุมผู้ถือหุ้นมากกว่าร้อยละ 50
    อาจมีมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่ากึ่งหนึ่ง
    ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนที่ถือโดยผู้ถือหุ้นประชุมและมีสิทธิออกเสียง

(5) ศาลมีคำสั่งให้ออก

-   ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
    ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามเข้าเป็นกรรมการแทนในการประชุมคณะกรรมการคราวถัดไป

-   บุคคลซึ่งเข้าเป็นกรรมการแทน
    จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

-   มติคณะกรรมการในการเลือกตั้งดังกล่าวข้างต้น
    ต้องประกอบด้วยคะแนนเสียงไม่น้อยกว่ากึ่งหนึ่งของกรรมการที่ยังเหลืออยู่ แต่หากปรากฏว่า
    ในกรณีที่ตำแหน่งกรรมการว่างลงจนเหลือน้อยกว่าจำนวนที่จะเป็นองค์ประชุมได้
    กรรมการที่เหลืออยู่จะกระทำการในนามของคณะกรรมการได้เฉพาะการจัดให้มีการประชุมผู้ถือหุ้น
    เพื่อเลือกตั้งกรรมการแทนตำแหน่งที่ว่างลงทั้งหมดเท่านั้น การประชุมดังกล่าวให้กระทำภายใน
    1 เดือนนับแต่วันที่จำนวนกรรมการว่างลงเหลือน้อยกว่าจำนวนที่จะเป็นองค์ประชุม
    และบุคคลซึ่งเข้าเป็นกรรมการแทนดังกล่าว
    จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

-   กรรมการจะเป็นผู้ถือหุ้นของบริษัทฯ หรือไม่ก็ได้

-   ห้ามมิให้กรรมการหรือตัวแทนประกอบกิจการ
    เข้าเป็นหุ้นส่วนไม่จำกัดความรับผิดหรือเข้าเป็นกรรมการในนิติบุคคลอื่นที่มีสภาพอย่างเดียวกัน
    และเป็นการแข่งขันกับกิจการของบริษัทฯ หรือบริษัทในเครือ

-   กรรมการต้องแจ้งให้บริษัททราบโดยไม่ชักช้า หากมีส่วนได้เสียในสัญญาใด ๆ
    ที่บริษัททำขึ้นหรือถือหุ้น หรือถือหุ้นกู้เพิ่มขึ้นหรือลดลงในบริษัท หรือบริษัทในเครือ

-   ในการประชุมคณะกรรมการ
    ต้องมีกรรมการเข้าร่วมประชุมไม่น้อยกว่ากึ่งหนึ่งจึงจะเป็นองค์ประชุม
    และการวินิจฉัยชี้ขาดของที่ประชุมให้ถือเสียงข้างมากของกรรมการที่เข้าร่วมประะชุม

-   กรรมการคนหนึ่งมีเสียงหนึ่งในการลงคะแนน เว้นแต่กรรมการซึ่งมีส่วนได้เสียในเรื่องใด
    ไม่มีสิทธิออกเสียงในเรื่องนั้น
    ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

อำนาจหน้าที่ของคณะกรรมการบริหาร

-   ในการประชุมคณะกรรมการบริหาร
    ให้นำข้อกำหนดเกี่ยวกับองค์ประชุมและการประชุมของคณะกรรมการมาบังคับใช้โดยอนุโลม

-   คณะกรรมการบริหารมีอำนาจมอบหมายให้กรรมการบริษัทคนใดคนหนึ่งหรือหลายคน
    หรือบุคคลอื่น กระทำการอย่างใดอย่างหนึ่งแทนคณะกรรมการบริหารก็ได้

-   กรรมการบริหารมีสิทธิที่จะได้รับค่าตอบแทนตามที่คณะกรรมการกำหนด
    นอกเหนือจากได้รับในฐานะกรรมการ

รายชื่อกรรมการ

  รายชื่อและประเภทของกรรมการสำหรับงวดบัญชี สิ้นสุด 31 กรกฎาคม 2544 มีดังนี้

+--------------------------------------+-------------------------------+
| นายโรเบิรต์ เอวเจน บีสลีย์ จูเนียร์          | ประธานคณะกรรมการ              |
|                                      |                               |
| Mr. Robert Eugene Beasley Jr.        | Chairman                      |
|                                      |                               |
| นางไต้ ชุนยา                           | กรรมการบริหาร                  |
|                                      |                               |
| Ms. Tai Chun Ya                      | Executive Director            |
|                                      |                               |
| นายโรเบิรต์ โจเซฟ เพพ                  | กรรมการ                       |
|                                      |                               |
| Mr. Robert Joseph Pape               | Director                      |
|                                      |                               |
| นายเดวิด ฮาโรลด์ แว็งส์เนส               | กรรมการ                       |
|                                      |                               |
| Mr. David Harold Wangsness           | Director                      |
|                                      |                               |
| นาย ไบรอัน แอล ฮาดี้                    | ประธานกรรมการบริหาร            |
|                                      |                               |
| Mr. Bryan L Hardy                    | President & CEO               |
|                                      |                               |
| นางสาว ไต้ เวน-ลี                      | กรรมการบริหาร                  |
|                                      |                               |
| Mrs. Tai Wen Lee                     | Executive Director            |
|                                      |                               |
| นายเจมส์ มาร์แชล บราวน์                 | กรรมการ                       |
|                                      |                               |
| Mr. James Marshall Brown             | Directo                       |
|                                      |                               |
| นางสุกัญญา พิจิตรพงศ์ชัย                   | กรรมการอิสระ                   |
|                                      |                               |
| Ms. Sukanya Pichitpongchai           | Independence Director         |
|                                      |                               |
| นายไพบูลย์ ภาสพานทอง                   | กรรมการอิสระ                   |
|                                      |                               |
| Mr. Paiboon Paspantong               | Independence Director         |
|                                      |                               |
| นาง ภารดี นาคพันธุ์ชีวัน                   | กรรมการอิสระ                   |
|                                      |                               |
| Ms. Paradee Nakphanchewan            | Independence Director         |
+--------------------------------------+-------------------------------+

กรรมการผู้มีอำนาจกระทำการแทนบริษัทฯ ประกอบด้วย นางไต้ ชุน ยา หรือ นางสาวไต้ เวน-ลี
ลงรายมือชื่อร่วมกับ นายโรเบิรต์ เอวเจน บีสลีย์ จูเนียร์ , นายโรเบิรต์ โจเซฟ เพพ ,
นายเดวิด ฮาโรลด์ แว็งส์เนส , นายไบร์อัน แอล ฮาร์ดี้ , นายแจมส์ มาร์แชล บราวน์
รวมกันเป็นสองคน และประทับตราสำคัญของบริษัท

* หมายุเหตุ * Note

ค่าตอบแทนกรรมการบริษัทรวมจำนวน 5,719,000 บาท ผลตอบแทนกรรมการอยู่ในรูปของ
เงินเดือน,โบนัส,เบี้ยประชุม

คณะกรรมการตรวจสอบ

อำนาจหน้าที่คณะกรรมการตรวจสอบ

-   สอบทาน ให้บริษัทฯ มีการรายงานทางการเงินอย่างถูกต้อง และเปิดเผยอย่างเพียงพอ
    โดยการประสานงานกับผู้สอบบัญชีรับอนุญาตภายนอก
    และผู้บริหารที่รับผิดชอบจัดทำรายงานทางการเงินทั้งรายไตรมาส และประจำปี
    คณะกรรมการตรวจสอบอาจเสนอแนะให้ผู้สอบบัญชีรับอนุญาตสอบทาน หรือตรวจสอบรายการใด
    ๆ ที่เห็นว่าจำเป็น และเป็นเรื่องสำคัญในระหว่างการตรวจสอบบัญชี ของบริษัท

-   สอบทานระบบการควบคุมภายในของบริษัทฯ ให้มีประสิทธิภาพ
    โดยอาศัยฝ่ายตรวจสอบภายในจะ

    เป็นผู้นำเสนอรายงานต่าง ๆ

-   สอบทานการปฏิบัติของบริษัท ฯ ให้เป็นไปตามกฎหมายว่าด้วยหลักทรัพย์ และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัทฯ

-   พิจารณาคัดเลือก และเสนอแต่งตั้งผู้สอบบัญชีของบริษัท ฯ
    รวมถึงพิจารณาเสนอค่าตอบแทนของผู้

    สอบบัญชี โดยคำนึงถึงความน่าเชื่อถือความเพียงพอของทรัพยากร
    และปริมาณงานตรวจสอบของ

    สำนักงานตรวจสอบบัญชีนั้น รวมถึงประสบการณ์ขอบุคลากรที่ได้รับมอบหมายให้ทำการตรวจ

    สอบบัญชีของบริษัท ฯ

-   พิจารณาเปิดเผยข้อมูลของบริษัท ฯ
    อย่างถูกต้องและครบถ้วนในกรณีที่เกิดรายการเกี่ยวโยงหรือรายการที่มีความขัดแย้งทางผลประโยชน์

-   ดูแลไม่ให้เกิดความขัดแย้งทางผลประโยชน์

-   ปฏิบัติการอื่นใดตามที่คณะกรรมการบริษัทมอบหมาย และคณะกรรมการตรวจสอบเห็นชอบด้วย

-   คณะกรรมการตรวจสอบมีอำนาจในการตรวจสอบและสอบสวนเรื่องราวและผู้ที่เกี่ยวข้องภายในขอบเขตของอำนาจและหน้าที่
    คณะกรรมการตรวจสอบมีอำนาจในการว่าจ้างหรือนำเอาผู้เชี่ยวชาญเฉพาะด้านมาช่วยงานตรวจสอบและสอบสวนได้ตามที่คณะกรรมการตรวจสอบพิจารณาว่าเหมาะสมด้วยค่าใช้จ่ายของบริษัท
    ฯ

-   คณะกรรมการตรวจสอบหรือคณะกรรมการบริษัทเป็นผู้คัดเลือกสมาชิกคณะกรรมการตรวจสอบ 1
    ท่าน ให้ดำรงตำแหน่งประธานกรรมการตรวจสอบ
    โดยมีวาระการดำรงตำแหน่งประธานคราวละ 1 ปี ตามรอบระยะเวลาบัญชีของบริษัท
    และแต่งตั้งผู้จัดการฝ่ายตรวจสอบภายใน

-   คณะกรรมการตรวจสอบต้องประชุมอย่างน้อยปีละ 4 ครั้ง ณ. ท้องที่อันเป็นที่ตั้งสำนักงานใหญ่
    สำนักงาน สาขา โรงงานหรือสถานที่ที่คณะกรรมการตรวจสอบกำหนดนัดหมาย

    รายชื่อคณะกรรมการตรวจสอบประกอบด้วย

  นายไพบูลย์ ภาสพานทอง ตำแหน่ง ประธานคณะกรรมการตรวจสอบ

  นางภารดี นาคพันธุ์ชีวัน ตำแหน่ง กรรมการตรวจสอบ

  นางสุกัญญา พิจิตรพงศ์ชัย ตำแหน่ง กรรมการตรวจสอบ

เลขานุการบริษัท ฯ นายโอภาส เลวิจันทร์

7

รายชื่อและตำแหน่งของผู้บริหาร สำหรับงวดบัญชี สิ้นสุด ณ วันที่ 31 กรกฎาคม 2544

+-----------------------------------------------------------------------+
|   รายชื่อ ตำแหน่ง                                                        |
|                                                                       |
| 1.  นาย ไบรอัน แอล ฮาดี้ ประธานกรรมการบริหาร                              |
|                                                                       |
|   Mr. Bryan L. Hardy President & CEO                                  |
|                                                                       |
| 2.  นางสาวไต้ เวน-ลี รองประธานกรรมการบริหาร                              |
|                                                                       |
|   Miss Tai Wen - Lee Vice President                                   |
|                                                                       |
| 3.  นาย จอห์น สัน ลิน ผู้อำนวยการฝ่ายวิจัยและพัฒนาผลิตภัณฑ์                       |
|                                                                       |
|   Mr. Johnson Lin R & D Director                                      |
|                                                                       |
| 4.  นางกัว อี้ เจิน ผู้อำนวยการฝ่ายการตลาด                                   |
|                                                                       |
|   Mrs. Kuo yu chen Marketing Director                                 |
|                                                                       |
| 5.  นายหยี จุ้น เซี่ยน ผู้อำนวยการฝ่ายการผลิต                                  |
|                                                                       |
|   Mr. Yu Chun – Hsien Production Director                             |
|                                                                       |
| 6.  นายโอภาส เลวิจันทร์ ผู้อำนวยการฝ่ายบัญชีและการเงิน                         |
|                                                                       |
|   Mr. Opras Lavichan Chief Financial Officer                          |
+-----------------------------------------------------------------------+

ค่าตอบแทนผู้บริหารงานรวม 41 ล้านบาท ค่าตอบแทนอยู่ในรูปเงินเดือน โบนัส

รายละเอียดเกี่ยวกับผู้บริหาร และกรรมการ

  ---------------------------- ------------------------------------------
  รายชื่อผู้บริหาร                  บริษัท บริษัทย่อย

  ---------------------------- ------------------------------------------

+---------------------------+------------------------------------------+
| 1.  นายโรเบิร์ต เอวเจน บีสลีย์ | ประธานคณะกรรมการ                         |
|     จูเนียร์                 |                                          |
|                           | Chairman                                 |
|     Mr. Robert Eugene     |                                          |
|     Beasley Jr.           | กรรมการบริหาร ประธานกรรมการบริหาร          |
|                           |                                          |
| 2.  นาง ไต้ ชุนยา           | Executive Director President             |
|                           |                                          |
|   Mrs.Tai Chun Ya         | ประธานกรรมการบริหาร                       |
|                           |                                          |
| 3.  นาย ไบรอัน แอล ฮาดี้     | President & CEO                          |
|                           |                                          |
|     Mr. Bryan L Hardy     | กรรมการ                                  |
|                           |                                          |
| 4.  นายโรเบิรต์ โจเซฟ เพพ   | Director                                 |
|                           |                                          |
|     Mr. Robert Joseph     | กรรมการ                                  |
|     Pepe                  |                                          |
|                           | Director                                 |
| 5.  นายเดวิด ฮาโรลด์        |                                          |
|     แว็งส์เนส               | กรรมการบริหาร                             |
|                           |                                          |
|     Mr. David Harold      | Executive Director                       |
|     Wangsness             |                                          |
|                           | กรรมการอิสระ                              |
| 6.  นางสาว ไต้ เวน-ลี       |                                          |
|                           | Independence Director                    |
|   Miss Tai Wen Lee        |                                          |
|                           | กรรมการอิสระ                              |
| 7.  นางสุกัญญา พิจิตรพงศ์ชัย    |                                          |
|                           | Independence Director                    |
|   Mrs. Sukanya            |                                          |
|   Pichitpongchai          | กรรมการ                                  |
|                           |                                          |
| 8.  นายไพบูลย์ ภาสพานทอง    | Director                                 |
|                           |                                          |
|   Mr. Paiboon Paspantong  | กรรมการอิสระ                              |
|                           |                                          |
| 9.  นายเจมส์ มาแชล บราวน์   | Independence Director                    |
|                           |                                          |
|   Mr. James Marshall      |                                          |
|   Brown                   |                                          |
|                           |                                          |
| 10. นางภารดี นาคพันธุ์ชีวัน     |                                          |
|                           |                                          |
|   Mrs. Paradee            |                                          |
|   Nakphanchewan           |                                          |
+---------------------------+------------------------------------------+

การกำกับดูแลกิจการ (Code of Best Practice)

ในช่วงเวลาที่ผ่านมาบริษัท ฯ ได้ปฏิบัติตาม CODE OF BEST PRACTICES ของกลต. ทุกประการ
เนื่องจากบริษัทฯ เป็นบริษัทจดทะเบียนในตลาดหลักทรัพย์ แห่งประเทศไทย
ซึ่งตลาดหลักทรัพย์แห่งประเทศไทย ได้มีแนวทางให้ บริษัทจดทะเบียนในตลาดได้ปฏิบัติอยู่แล้ว
จึงมั่นใจได้ว่าบริษัทฯ มีมาตรฐานการจัดการที่ดี และผู้บริหารของบริษัทฯ มีความรู้
ความสามารถมีประสบการณ์ในการบริหาร รวมทั้งได้ปฏิบัติอย่างถูกต้องตามนโยบายบริษัทฯ
ทั้งนี้เพื่อประโยชน์สูงสุดต่อบริษัทฯและผู้ถือหุ้นของบริษัทฯ

นโยบายการดูแลเกี่ยวกับการใช้ข้อมูลภายใน

บริษัทฯ มีวิธีการดูแลผู้บริหารในการนำข้อมูลภายในของบริษัทฯ ไปใช้เพื่อประโยชน์ส่วนตน
โดยบริษัทฯได้แจ้งให้ผู้บริหารในฝ่ายต่าง ๆ ทราบถึงหน้าที่ที่ผู้บริหารต้องจัดทำ
และส่งรายงานการถือหลักทรัพย์ และรายงานการเปลี่ยนแปลงการถือหลักทรัพย์ของบริษัทของตน
คู่สมรส
และบุตรที่ยังไม่บรรลุนิติภาวะตามแบบและภายในเวลาที่กำหนดในข้อบังคับว่าด้วยการรายงานการถือหลักทรัพย์
และกำหนดให้ผู้บริหาร ส่งสำเนารายงานดังกล่าวให้บริษัทในวันเดียวกับวันที่
รายงานต่อสำนักงานคณะกรรมการ ก.ล.ต. และตลาดหลักทรัพย์แห่งประเทศไทย

  บริษัท ฯ มีนโยบาย ลงโทษสถานหนักกับกรรมการ
  หรือผู้บริหารที่มีนำข้อมูลภายในไปใช้ก่อให้เกิดความ

เสียหายกับบริษัทฯ และผู้ถือหุ้นของบริษัทฯ

บุคลากร

ณ วันที่ 31 กรกฎาคม 2544 บริษัทฯ มีพนักงานทั้งสิ้นรวม 2,751 คน ประกอบด้วย
พนักงานในสำนักงานจำนวน 113 คน ได้แก่ ฝ่ายบัญชีการเงิน ฝ่ายพัฒนาบุคลากร ฝ่ายการตลาด
ฝ่ายตัดซื้อ ฝ่ายวิจัย และพัฒนาผลิตภัณฑ์ ฝ่ายวางแผนการผลิต ฝ่ายควบคุมคุณภาพ ฝ่ายธุระการ
เป็นต้น พนักงานสายการผลิตจำนวน 2,638 คน
นอกจากนี้ในช่วงที่ต้องการแรงงานที่ใช้ในช่วงเร่งการผลิต(ม.ค.-ส.ค.) บริษัท ฯ ได้
จ้างพนักงานชั่วคราวในสายการผลิตอีกประมาณ 2,600 คน

ค่าตอบแทนพนักงาน

ในปีที่ผ่านมาบริษัทฯ มีการจ่ายเงินเดือน ค่าแรง ค่าล่วงเวลา โบนัส ให้กับพนักงานประจำ
และพนักงาน ชั่วคราวทั้งสิ้น จำนวน 498 ล้านบาท นอกจากนี้บริษัทฯ
ยังมีกองทุนสำรองเลี้ยงชีพให้กับพนักงาน โดยบริษัทฯ ร่วมสมทบจ่ายร้อยละ 3 ของเงินเดือน
และฝ่ายลูกจ้างอีกร้อยละ 3

ข้อพิพากด้านแรงงาน

บริษัทฯ ไม่มีข้อพิพาทด้านแรงงานที่เป็นสาระสำคัญต่องบการเงิน เพราะบริษัทฯ
ใช้บริการของบริษัทฯ รับจัดหาแรงงาน ซึ่งทำสัญญาเป็นปีต่อปี ในช่วงที่บริษัทฯ มีการผลิตน้อยลง
บริษัทฯ สามารถเลิกจ้างได้โดยบริษัทฯ ไม่ต้องรับภาระเกี่ยวกับปัญหาด้านแรงงาน
เพราะแรงงานเหล่านี้ไม่ใช่พนักงานของบริษัทฯ

นโยบายในการพัฒนาพนักงาน

บริษัทฯ จัดให้มีการอบรมพนักงานในระดับต่าง ๆ ทั้งภายใน และภายนอกบริษัทฯ
เพื่อเป็นการพัฒนาทักษะความรู้ความสามารถ ให้กับพนักงานบริษัทฯ อยู่เป็นประจำตามลำดับ